Russerne, som på denne tiden styrte over det nordlige Dagestan, var vant med krigføring på de åpne slagmarkene i Europa med linjeformasjoner, og ikke de tykke skogene i Kaukasus. De var uforberedt på geriljataktikkene til de to imamene, og det endte i seier for Ghazi og Shamil. Disse sammenstøtene førte til starten på Kaukasuskrigene, en krig mellom Imamatet og Russland som etter hvert førte til erobringen av hele Kaukasus av Det russiske keiserdømmet.